Вътьо Раковски
Отива си жена

chitanka.info

По стъпките познавам

във тази тишина —

любимия оставя.

Отива си жена.

Завинаги навярно.

С ненавист и злина,

невярна и коварна,

отива си жена,

оставила в леглото

от свойта топлина.

Как ме боли, защото

отива си жена.

Нали преди години

в такава нощ една

от мене си замина.

Отиде си една жена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.